PO-510

A PO-510 (na provincia de Pontevedra), é unha estrada da Rede Primaria Básica da Xunta de Galicia que une as localidades de Atios (O Porriño) e Oleiros (Salvaterra de Miño); atravesa os concellos do Porriño, Salceda de Caselas e Salvaterra de Miño. Ten unha lonxitude de 15,75 quilómetros e iníciase nun cruzamento coa N-550 en Atios (O Porriño) e finaliza nun cruzamento coa PO-400 en Oleiros (Salvaterra de Miño).

 Percorrido e características 

A PO-510 ten a súa orixe na antiga estrada do Porriño a Salvaterra de Miño. Nos primeiros tres quilómetros segue o mesmo trazado que esta vía, atravesando unha zona industrial e o lugar de Vacaría, o que ten xerado as protestas dos veciños pola alta densidade de tráfico.

A partir do quilómetro tres, segue un trazado de nova creación, tomando a antiga estrada a denominación PO-407 ou PO-399. Este trazado está completamente valado e non ten cruzamentos ao mesmo nivel coas outras vías. Remata nunha rotonda que a enlaza coas estradas PO-400 e PO-402.

En 2008 abriuse un ramal que permite acceder a autovía A-55 sentido Vigo directamente dende a PO-510 no enlace da Casilla, o que permite ao tráfico procedente de Salceda de Caselas e de Salvaterra de Miño acceder a autovía sen atravesar o centro do Porriño ou o polígono industrial das Gándaras.

 Notas 

Categoría:Estradas da rede primaria básica de Galicia na provincia de Pontevedra
Categoría:O Porriño
Categoría:Salceda de Caselas
Categoría:Salvaterra de Miño